Jul 08,2016
మాంద్యానికి అవకాశమే లేదు: ఐఎంఎఫ్‌
వాషింగ్టన్‌: 'బ్రెగ్జిట్‌' ప్రపంచ ఆర్థిక మాంద్యానికి దారితీసే అవకాశమేలేదని 'అంతర్జాతీయ ద్రవ్య నిధి' (ఐఎంఎఫ్‌) అధినేత్రి క్రిష్టన్‌ లెగార్డ్‌ అన్నారు. 'బ్రెగ్జిట్‌' ప్రపంచ ఆర్థిక వ్యవస్థను అనిశ్చితిలోకి తోసిందని ఆమె అభిప్రాయపడ్డారు. దీని ప్రభావం ప్రస్తుతానికి బ్రిటన్‌పై మాత్రమే ఎక్కువగా ఉండే అవకాశం ఉందన్న లెగార్డ్‌ క్రమంగా ఈ ప్రభావం యూరో ప్రాంత దేశాలకు కూడా విస్తరించే అవకాశం ఉందని అన్నారు. ఈయూ నుంచి విడిపోవడం ద్వారా తాము ఏవిధంగా లాభపడగలిగేది బ్రెగ్జిట్‌ తరువాత బ్రిటన్‌ నిరూపించుకోవాల్సిన ఆవశ్యకత ఉంటుందన్నారు. 'బ్రెగ్జిట్‌' నేపథ్యంలో వీలైనంత తొందరగా బ్రిటన్‌ ఈయూ నుంచి వైదోలగడమే అందరికీ మంచిదని అభిప్రాయపడ్డారు. దీంతొ నష్టనివారణ చర్యలు తీసుకొనేందుకు వీలుపడుతుందని అన్నారు.
మీ స్నేహితులకు రికమెండ్ చెయ్యండి